钦定古今图书集成/明伦汇编/官常典/第727卷 > 赵希洎〈从子必向〉
## 钦定古今图书集成/明伦汇编/官常典/第727卷 > 赵希洎〈从子必向〉

按《宋史忠义传》：“希洎，宗室子，居宜春，历官至户部尚
书。咸淳中，迕丞相贾似道，出领广东转运使。德祐元
年，制置使黄万石檄其勤王，得溃卒数百，道经庐陵，
邵守邀其军，遂与从子必向避地赣州。乱定，归里。时
袁守聂嵩孙，希洎内姻也，勉之内款，不能屈。文天祥
兵败，以失言与必向俱被囚，辞节愈厉。家人馈食，则”
碎器覆诸地，俱不食，据榻而死。